Diari Oficial de la Generalitat Valenciana


Sumari del DOGV 9400, del 08-08-2022 (2022/7568)

DECRET 103/2022, de 5 d'agost, del Consell, d'aprovació de les bases reguladores i concessió directa de subvencions a entitats del tercer sector per a la realització de projectes d'itineraris innovadors per a la inclusió social en el marc del Pla de recuperació, transformació i resiliència.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9400

Data del DOGV
:   08-08-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7568


Data del document
:   05-08-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Decret

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

DECRET 103/2022, de 5 d'agost, del Consell, d'aprovació de les bases reguladores i concessió directa de subvencions a entitats del tercer sector per a la realització de projectes d'itineraris innovadors per a la inclusió social en el marc del Pla de recuperació, transformació i resiliència. [2022/7568]  
1. La Comunitat Valenciana, de conformitat amb el que es disposa en l'article 49.24 de la Llei orgànica 5/1982, d'1 de juliol, per la qual s'aprova el seu Estatut d'Autonomia, té la competència exclusiva en matèria de servei socials i, a través de la Conselleria d'Igualtat i Polítiques Inclusives, exerceix, entre altres, les competències en matèria serveis socials, d'acord amb l'article 3 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions. La Llei 3/2019, de 18 de febrer, de serveis socials inclusius de la Comunitat Valenciana, constitueix el marc jurídic bàsic d'actuació dels poders públics valencians en l'àmbit dels serveis socials.  
2. Per fer front a les necessitats econòmiques, socials i laborals derivades de la covid-19, els estats membres de la Unió Europea van adoptar una sèrie de mesures coordinades d'emergència que tenien com a objecte impulsar la convergència, la resiliència i la transformació en la Unió Europea, amb la finalitat de protegir la salut de la ciutadania i evitar el col·lapse de l'economia. Aquests mesures han sigut posades en marxa a través de l'Instrument Europeu de Recuperació (Next Generation EU), l'element central del qual és el Mecanisme de Recuperació i Resiliència establit pel Reglament (UE) 2021/241, del Parlament Europeu i del Consell, de 12 de febrer de 2021. A Espanya, la instrumentació de l'execució dels recursos financers del Fons Europeu de Recuperació s'ha dut a terme a través del Pla de recuperació, transformació i resiliència, aprovat pel Consell de Ministres, de 27 d'abril de 2021, i es va aprovar en data 22 de febrer de 2022 el Pla de mesures antifrau per a la gestió dels fons next generation EU de la Vicepresidència i Conselleria d'Igualtat i Polítiques Inclusives en l'execució de mesures finançades pel Mecanisme de Recuperació i Resiliència (MRR) en el marc del Pla de recuperació, transformació i resiliència (PRTR).  
  
  
3. En l'àmbit de la inclusió social, la política palanca VIII, «Nova economia dels ciutadans i polítiques d'ocupació», del Pla de recuperació, transformació i resiliència, inclou el component 23, «Noves polítiques públiques per a un mercat de treball dinàmic, resilient i inclusiu». Entre les reformes i inversions proposades en aquest component s'inclou la inversió 7, «Foment del creixement inclusiu mitjançant la vinculació de les polítiques d'inclusió sociolaboral a l'ingrés mínim vital», que promou la implantació d'un nou model d'inclusió que reduïsca la desigualtat de la renda i les taxes de pobresa, mitjançant el desenvolupament de projectes pilot per a la posada en marxa d'itineraris d'inclusió social. En el marc de la inversió C23.I7 i amb la finalitat de contribuir al compliment de la fita 350 i de l'indicador de seguiment 351.1, i d'acord amb el que s'estableix en el Reial decret 938/2021, de 26 d'octubre, pel qual es regula la concessió directa de subvencions del Ministeri d'Inclusió, Seguretat Social i Migracions en l'àmbit de la inclusió social, es va autoritzar a la Generalitat Valenciana la concessió d'una subvenció de 53.083.231,33 euros destinada a finançar projectes pilot innovadors consistents en itineraris d'inclusió social per a la seua posterior avaluació amb metodologia d'assaig controlat i aleatori, i la concessió es va realitzar mitjançant la Resolució de data 10 de desembre de 2021, acompanyada d'un conveni de data 4 de febrer de 2022, i constitueix l'objecte d'aquesta subvenció l'execució del projecte «Pilotem Comunitat Valenciana», dirigit a avaluar la metodologia d'intervenció en els itineraris d'inclusió social.  
  
4. D'acord amb l'article 4.4 de l'esmentat reial decret, les entitats beneficiàries de la subvenció podran concertar amb tercers l'execució total o parcial dels projectes pilot mitjançant subvencions. L'article 22 de la Llei 38/2003, de 17 de novembre, general de subvencions, estableix en l'apartat 2.c la possibilitat de concedir de manera directa, amb caràcter excepcional, subvencions en què s'acrediten raons d'interés públic, social, econòmic o humanitari, o d'altres degudament justificades que dificulten la seua convocatòria pública. Per la seua part, l'article 168.1. c) de la Llei 1/2015, de 6 de febrer, d'hisenda pública i subvencions, regula el contingut mínim de les bases reguladores de les subvencions esmentades, així com alguns dels tràmits que han de desenvolupar-se durant el procediment de la seua elaboració.  
  
5. En les ajudes a què fa referencia aquest decret concorren evidents raons d'interés públic, econòmic i social que dificulten la seua convocatòria pública i justifiquen la concessió directa de les ajudes. D'una banda, perquè amb les línies de subvenció contingudes en aquest decret s'aconsegueix una millora efectiva en el disseny d'itineraris en facilitar informació sobre els efectes de l'aplicació de pràctiques innovadores en l'execució d'itineraris d'inclusió social, la qual cosa, sens dubte, contribuirà a millorar l'eficàcia i l'eficiència de les polítiques socials i a la implantació d'un nou model d'inclusió. D'una altra, perquè les ajudes tenen com a objecte mitigar els danys socials i ajudar els col·lectius més vulnerables a través de la posada en marxa d'itineraris innovadors que potencien el desenvolupament de les habilitats educatives, formatives i digitals, la connexió social i la recuperació de l'autoestima, buscant la plena inclusió social i laboral de les persones a les quals van dirigits. Pels motius exposats, aquesta subvenció per concessió directa està subjecta a raons d'interés públic, econòmic i social en anar dirigida a articular procediments innovadors en matèria d'inclusió social de col·lectius vulnerables que poden servir de base transformadora a les polítiques socials i els instruments d'inclusió social, i representen un instrument necessari per a l'acció destinada a pal·liar els efectes de la pandèmia generada per la covid-19.  
6. Les ajudes directes articulades a través d'aquest decret tindran com a beneficiaris entitats del tercer sector amb experiència acreditada en el desenvolupament d'itineraris per a la inserció de diferents col·lectius en situació o risc d'exclusió social, amb la finalitat d'utilitzar aquesta experiència per a la realització de projectes pilot innovadors consistents en la realització d'itineraris d'inclusió social per a col·lectius específics en els quals es faça valdre la importància de la coordinació entre els serveis socials d'atenció primària i les entitats del tercer sector per a la seua posterior avaluació, de conformitat amb la metodologia d'assaig controlat aleatori (RTC) proporcionada per la direcció general competent en matèria d'acció comunitària i barris inclusius, en el marc del projecte «Pilotem Comunitat Valenciana».  
  
7. La Vicepresidència i Conselleria d'Igualtat i Polítiques Inclusives, a través de la Direcció General d'Acció Comunitària i Barris Inclusius, és la competent en matèria d'itineraris d'inclusió social; tot això, de conformitat amb el que es disposa en l'Ordre 3/2021, de 30 de març, de 2021, de la Vicepresidència i Conselleria d'Igualtat i Polítiques Inclusives, per la qual es desenvolupa el Decret 170/2020, de 30 d'octubre, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives, i d'acord amb el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat.  
8. Les ajudes articulades mitjançant aquest decret estaran sotmeses, en allò que siga procedent, a la Llei 38/2003, de 17 de novembre, general de subvencions; al Reial decret 887/2006, de 21 de juliol, pel qual s'aprova el seu Reglament; al Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència, en allò que resulte d'aplicació directa a les comunitats autònomes en matèria de subvencions, i a la normativa autonòmica establida en els articles 159 i següents de la Llei 1/2015, de 6 de febrer, de la Generalitat, d'hisenda pública, del sector púbic instrumental i de subvencions, i al Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19.  
  
9. Finalment, de conformitat amb el que es disposa en l'article 3.4 del Decret 128/2017, de 29 de setembre, del Consell, les subvencions d'aquestes bases no es troben dins del marc previst en l'article 107.1 del Tractat de Funcionament de la Unió Europea, atés que l'ajuda pública concedida, per la seua naturalesa, no falseja ni pot falsejar la competència ni els intercanvis comercials entre els estats membres. En conseqüència, està exclosa del règim de notificació d'ajudes públiques de la Comissió Europea.  
D'acord amb el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, corresponen a la Vicepresidència i Conselleria d'Igualtat i Polítiques Inclusives les competències en matèria d'itineraris d'inclusió social, per la qual cosa correspon a l'esmentat departament la planificació i el desenvolupament de les mesures necessàries per a dur a terme aquesta actuació, atés el seu caràcter social i humanitari.  
En conseqüència, d'acord amb l'article 168.1.C de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions, i amb l'article 28.c de la Llei 5/1983, de 30 de desembre, de la Generalitat, del Consell, i atés que s'ha incorporat a l'expedient l'informe de l'Advocacia General de la Generalitat i d'altres exigits per la normativa vigent, a proposta de la vicepresidenta i consellera d'Igualtat i Polítiques Inclusives, després de la deliberació prèvia del Consell en la reunió de 5 d'agost de 2022,  
  
  
DECRETE  
  
Aprovar les bases reguladores i la concessió directa de subvencions a entitats del tercer sector per a la realització de projectes d'itineraris innovadors per a la inclusió social en el marc del Pla de recuperació, transformació i resiliència, d'acord amb els articles següents:  
  
  
Article 1. Objecte i finalitat  
Aquest decret té com a objecte establir les bases reguladores i la concessió directa, amb caràcter excepcional i per raons d'interés de tipus social de subvencions en el marc de la inversió C23.I7, del Pla de recuperació, transformació i resiliència d'Espanya: «Foment del creixement inclusiu mitjançant la vinculació de les polítiques d'inclusió social a l'ingrés mínim vital (IMV)», amb l'objectiu de millorar la taxa d'accés a l'IMV i incrementar l'efectivitat de l'IMV a través de polítiques d'inclusió.  
La finalitat de les ajudes regulades en aquest decret és subvencionar projectes pilot innovadors consistents en itineraris d'inclusió social per a la seua posterior avaluació, a fi de contribuir a la generació de coneixement de la política d'inclusió perquè la Secretaria d'Objectius i Polítiques d'Inclusió i Previsió Social puga adoptar les polítiques d'inclusió necessàries per a millorar les taxes d'accés a l'ingrés mínim vital i incrementar la seua efectivitat.  
  
Article 2. Procediment de concessió  
1. Aquests subvencions es concedeixen de manera directa, en virtut del que es disposa en els articles 22.2.c de la Llei 38/2001, de 17 de novembre, general de subvencions, i 168.1.c) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, per concórrer raons d'interés públic, econòmic i social que determinen la improcedència de la seua convocatòria pública.  
2. La direcció general competent en matèria d'inclusió social queda facultada per a realitzar totes les actuacions subsegüents de gestió de la subvenció, gestió de les fases pressupostàries corresponents juntament amb la de verificació de la justificació de despeses.  
  
Article 3. Règim jurídic  
1. Aquests subvencions es regiran, a més de fer-ho per allò disposat particularment en aquest decret i en les corresponents resolucions de concessió, per allò que es preveu en la Llei 38/2003, de 17 de novembre, general de subvencions, i el seu Reglament de desenvolupament, aprovat mitjançant el Reial decret 887/2006, de 21 de juliol, excepte en allò que afecte els principis de publicitat i concurrència; pel que es preveu en la Llei 39/2015, d'1 d'octubre, del procediment administratiu comú de les administracions públiques, i per la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
2. Aquests ajudes estaran sotmeses al Reglament (UE) número 2021/241, del Parlament Europeu i del Consell, de 12 de febrer de 2021, pel qual s'estableix el Mecanisme de Recuperació i Resiliència, així com la normativa interna aplicable a la gestió, seguiment i control que s'establisca per al Pla de recuperació, transformació i resiliència a Espanya; en particular, el Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència, l'aplicació del qual serà de compliment obligat; el Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, i l'Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència.  
  
3. Aquests ajudes estaran subjectes al que es disposa en el Reial decret 938/2021, de 26 d'octubre, pel qual es regula la concessió directa de subvencions del Ministeri d'Inclusió, Seguretat Social i Migracions en l'àmbit de la inclusió social, per un import de 510.484.294 euros, en el marc del Pla de recuperació, transformació i resiliència, en tot allò que hi siga aplicable.  
  
Article 4. Finançament de les ajudes  
Els projectes són finançats íntegrament pel Mecanisme de Recuperació i Resiliència de la Unió Europea, establit pel Reglament (UE) 2020/2094, del Consell, de 14 de desembre de 2020, i regulat segons el Reglament (UE) 2021/241, del Parlament Europeu i del Consell, de 12 de febrer de 2021. Aquest finançament queda legalment vinculat a la realització de les actuacions subvencionades, mesures integrades en el Pla de recuperació, transformació i resiliència d'Espanya.  
  
Les subvencions contingudes en aquesta convocatòria es concediran amb càrrec als pressupostos de la Generalitat per al 2022, en l'aplicació pressupostària 36.90.84.8390.96054.1.  
  
Article 5. Quantia de la subvenció  
L'import màxim de les ajudes ascendeix a la quantitat de 6.312.881.28 euros.  
La quantia màxima de la subvenció concedida a cada entitat del tercer sector serà la indicada en l'annex I.  
  
Article 6. Pagament de les subvencions  
Aquests subvencions estan exceptuades del règim de pagament anticipat de subvencions previst en l'article 171 de la Llei 1/2015, de 6 de febrer, de la Generalitat, per aplicació del que es disposa en l'article 44.1.b de la Llei 8/2021, de 30 de desembre, de pressupostos de la Generalitat per a l'exercici 2022, per estar dirigides a àmbits d'emergència social, pobresa i col·lectius d'especial vulnerabilitat.  
El pagament tindrà el caràcter de pagament anticipat i en un únic pagament, i no caldrà que l'entitat beneficiària en presente garantia.  
  
Article 7. Entitats beneficiàries  
Són entitats beneficiàries d'aquestes ajudes les entitats del tercer sector d'acció social, d'acord amb el concepte recollit en l'article 2 de la Llei 43/2015, de 9 d'octubre, del tercer sector d'acció social, indicades en l'annex I.  
  
Article 8. Obligacions de les entitats beneficiàries  
1. Les entitats beneficiàries hauran de complir els requisits previstos en la Llei 38/2003, de 17 de novembre, i la Llei 1/2015, de 6 de febrer, en aquest decret i en la resolució de concessió de la subvenció.  
  
2. Així mateix, hauran de donar compliment a les obligacions següents:  
a) Trobar-se al corrent en el compliment de les seues obligacions tributàries i enfront de la Seguretat Social i no ser deutores per procediment de reintegrament, havent d'acreditar aquest punt amb anterioritat a dictar-se la resolució de concessió de l'ajuda, amb caràcter previ al cobrament de la subvenció, així com en els processos de justificació de l'ajuda concedida, en cas d'haver denegat expressament el consentiment a què es fa referència en l'article 14.1 del present decret, d'acord amb el que s'estableix en els articles 18 i 19 del Reglament de la Llei 38/2003, de 17 de novembre, així com de no ser deutores per procediment de reintegrament.  
b) Acreditar mitjançant declaració responsable no estar incurses en les prohibicions per a obtindre la condició de beneficiària de subvencions assenyalades en l'article 13 de la Llei 38/2003, de 17 de novembre, i poden utilitzar a aquest efecte la declaració continguda en el model de sol·licitud que s'adjunte en la convocatòria corresponent.  
c) Complir l'objectiu, desenvolupar l'activitat i adoptar el comportament en què es fonamenta la concessió de subvenció, en la forma, condicions i termini establits en el present decret i en la resolució de concessió de la subvenció.  
d) Justificar davant la direcció general competent en matèria d'inclusió social el compliment dels requisits i condicions imposades, així com la realització de les activitats, la consecució dels objectius i el compliment de la finalitat que determina la concessió de l'ajuda, i seran responsables de la fiabilitat i el seguiment de l'execució de les actuacions subvencionades, de manera que puga conéixer-se en tot moment el nivell de consecució de cada actuació.  
e) Col·laborar amb la direcció general competent en matèria d'inclusió social per a l'execució de l'avaluació dels projectes pilot objecte de les subvencions regulades en el present decret.  
f) Registrar les actuacions realitzades amb les persones participants, tant en els grups de control com en els de tractament, conforme als indicadors de resultat i execució establits, i facilitar aquesta informació quan siga requerida.  
g) Recaptar el consentiment de manera expressa, mitjançant la signatura, de les persones potencials participants en els grups de tractament abans de l'entrada en l'itinerari d'inclusió finançat, complint els requisits legals per a això, així com de les persones participants en els grups de control, a les quals s'informarà de la finalitat del tractament de les seues dades personals i de la seua cessió a la direcció general competent en matèria d'inclusió social, a la Secretaria General d'Objectius i Polítiques d'Inclusió i Previsió Social dependent del Ministeri d'Inclusió, Seguretat Social i Migracions o a l'organisme que assumisca les seues funcions i a Tecnologías y Servicios Agrarios, SA, SM (TRAGSATEC).  
  
h) Fomentar la igualtat entre dones i homes i assegurar la no discriminació per motius de sexe, origen ètnic, religió o creença, diversitat funcional i orientació sexual en l'execució de l'actuació, així com vetlar perquè es respecte la dignitat de les persones.  
i) Notificar de manera immediata a la direcció general competent en matèria d'inclusió social, qualsevol sospita de frau que es detecte en el desenvolupament del projecte.  
j) Comunicar a la direcció general competent en matèria d'inclusió social en el termini més breu possible qualsevol canvi que es produïsca en les seues dades.  
k) Procedir al reintegrament dels fons percebuts en els supòsits contemplats en l'article 37 de la Llei 38/2003, de 17 de novembre.  
l) No minorar ni anul·lar la consignació que s'haja previst inicialment en el seu pressupost per a aquest fi.  
m) Complir les normes d'informació, comunicació i publicitat que estableix el Reglament (UE) núm. 2021/241, del Parlament Europeu i del Consell, de 12 de febrer de 2021 i les obligacions de publicitat imposades per la normativa nacional i de la Unió Europea que siguen aplicables.  
n) Estar donades d'alta en la BDC (Base de dades corporativa) d'acord en el que s'estableix en l'Ordre 2/2022 de la Conselleria d'Hisenda i Model Econòmic per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat.  
3. Les entitats beneficiàries hauran de complir, a més, les següents obligacions, europees i nacionals, relatives al finançament del Mecanisme de Recuperació i Resiliència de la Unió Europea. A aquest efecte hauran d'atindre's al següent:  
a) Sotmetre's a les actuacions de comprovació, control i seguiment, a efectuar per la conselleria competent en matèria d'inclusió social, així com qualssevol altres de comprovació i control financer que puguen realitzar els òrgans i institucions de control competents, tant nacionals com comunitaris, aportant la informació que li siga requerida en l'exercici de les actuacions subvencionades, d'acord amb el que es preveu en els articles 45 i 46 de la Llei 38/2003, de 17 de novembre, i 22.2.e) del Reglament (UE) 2021/241 del Parlament Europeu i del Consell de 12 de febrer de 2021.  
b) A l'efecte de donar compliment al que es preveu en l'article 22.2.d del Reglament 2021/241 pel qual s'estableix el Mecanisme de Recuperació i Resiliència (RMRR), l'Administració i els òrgans que es contemplen en l'article 22 del RMRR podran accedir a la informació continguda en el Registre de titularitats reals, creat per l'Ordre JUS/319/2018, o l'accés a altres bases de dades de l'Administració que puguen subministrar aquests dades sobre els titulars reals. També, serà possible la cessió d'informació entre aquests sistemes i el Sistema de Fons Europeus, segons les previsions contingudes en la normativa europea i nacional aplicable.  
c) Mantindre una adequada pista d'auditoria de les actuacions realitzades en el marc d'aquesta subvenció i l'obligació de manteniment de la documentació suport de conformitat amb la normativa nacional i de la Unió Europea.  
d) Com que aquests ajudes són finançades a través del Mecanisme de Recuperació i Resiliència, a l'efecte de complir amb les actuacions de comprovació i de conformitat amb el que es preveu en l'article 22.2.f del Reglament (UE) 2021/241 del Parlament Europeu i del Consell, de 12 de febrer de 2021 i l'article 132 del Reglament (UE, Euratom) 2018/1046 del Parlament Europeu i del Consell de 18 de juliol de 2018, sobre les normes financeres aplicables al pressupost general de la Unió, les entitats beneficiàries com a perceptores finals dels fons del Mecanisme de Recuperació i Resiliència, hauran de conservar els documents justificatius, les dades estadístiques i tota altra documentació concernent al finançament, així com els registres i documents, en format electrònic i per un període de cinc anys des que s'abonara el saldo de l'operació financera, o per un període de tres anys, quan l'import de la subvenció siga inferior a 60.000 euros.  
  
e) Custodiar i conservar la documentació de l'activitat finançada pel Mecanisme de Recuperació i Resiliència de conformitat amb l'article 132 del Reglament (UE, Euratom) 2018/1046 del Parlament Europeu i del Consell, de 18 de juliol de 2018, sobre les normes financeres aplicables al pressupost general de la Unió.  
  
f) Incloure, en format electrònic les dades del projecte subvencionat en una base de dades única, d'acord amb l'article 22.2.d del Reglament (UE) 2021/241, del Parlament Europeu i del Consell, de 12 de febrer de 2021.  
g) Assegurar la regularitat de la despesa subjacent i l'adopció de mesures dirigides a previndre, detectar, comunicar i corregir el frau i la corrupció, previndre el conflicte d'interés i el doble finançament.  
h) Establir mecanismes que asseguren que les actuacions a desenvolupar per tercers contribueixen a l'assoliment de les actuacions previstes i que aquests tercers aporten la informació que, si és el cas, fora necessària per a determinar el valor dels indicadors, fites i objectius pertinents del Pla de recuperació, transformació i resiliència.  
i) En el disseny i execució de les actuacions subvencionades, les entitats beneficiàries garantiran el respecte al principi de «no causar un perjudici significatiu», conforme al que es preveu en el Pla de recuperació, en el Reglament (UE) 2021/241 del Parlament Europeu i del Consell, de 12 de febrer de 2021, pel qual s'estableix el Mecanisme de Recuperació i Resiliència, i la seua normativa de desenvolupament, en particular la Comunicació de la Comissió Guia tècnica sobre l'aplicació del principi de «no causar un perjudici significatiu» en virtut del Reglament relatiu al Mecanisme de Recuperació i Resiliència, així com amb el requerit en la Decisió d'Execució del Consell relativa a l'aprovació de l'avaluació del Pla de recuperació i resiliència d'Espanya.  
  
Article 9. Termini d'execució  
1. El termini d'execució dels projectes pilot d'itineraris d'inclusió social objecte de les subvencions previstes en aquest text no haurà d'excedir la data límit del 30 de juny de 2023.  
2. Les despeses efectuades per l'entitat beneficiària podran realitzar-se durant tot el període d'execució per al qual es concedeix l'ajuda.  
3. Es considerarà despesa realitzada la que es duga a terme dins del període d'execució, que siga efectivament pagada durant aquest o dins del període de justificació.  
4. Les despeses de la prestació de serveis específics corresponents a les actuacions de control, verificació i justificació de l'ajuda i inspecció del procés, podran realitzar-se durant tot el període d'execució i justificació per al qual es concedeix l'ajuda. En tot cas, aquests despeses hauran de ser efectivament pagades dins del període d'execució i justificació.  
  
Article 10. Actuacions subvencionables  
1. Les subvencions aniran destinades al finançament de les despeses derivades de l'execució d'itineraris innovadors d'inclusió social per a col·lectius específics dissenyats d'acord amb el contingut, metodologia i especificacions que figuren en l'annex II d'aquest decret.  
2. En el cas de projectes de caràcter integral, els itineraris innovadors d'inclusió social objecte de la subvenció podran incloure actuacions amb l'entorn de les persones destinatàries de la intervenció, sempre que es consideren necessàries per a la inclusió social de les persones en situació o risc d'exclusió social.  
3. El disseny i l'execució dels itineraris haurà de preveure la realització d'una avaluació d'impacte amb metodologia d'assaig controlat aleatori (RCT).  
  
Article 11. Despeses subvencionables  
1. L'ajuda es destinarà a cobrir els costos relacionats amb el desenvolupament i execució de les actuacions definides en el decret, en els termes previstos en els articles 31 de la Llei 38/2003, de 17 de novembre, i 6 del Reial decret 938/2021 de 26 d'octubre, pel qual es regula la concessió directa de subvencions del Ministeri d'Inclusió, Seguretat Social i Migracions en l'àmbit de la inclusió social i en la clàusula quarta del conveni de 4 de febrer de 2022 subscrit entre l'Administració General de l'Estat, a través de la Secretaria General d'Objectius i Polítiques d'Inclusió i Previsió Social i la Comunitat Valenciana per a la realització d'un projecte per a la inclusió social en el marc del Pla de recuperació, transformació i resiliència.  
2. En tot cas, el 70 per cent de l'import de l'ajuda haurà de destinar-se al grup de tractament mentre que al grup de control es destinarà el 30 per cent restant.  
3. El finançament podrà aplicar-se als següents conceptes de despesa d'operacions corrents:  
I. Els costos directes d'execució de les actuacions objecte d'ajuda, incloent-hi, entre altres, els següents conceptes de despesa:  
a) Cost de personal. Despeses de personal vinculats a l'objecte de la intervenció, que comprenga les despeses de caràcter salarial, inclosos els de Seguretat Social i la indemnització per fi de contracte temporal, que haurà d'estar dedicat en exclusiva al projecte per a assegurar la seua execució.  
En el cas d'organismes i entitats del sector públic, seran susceptibles d'ajuda les despeses de contractació de nou personal, conforme a la normativa que resulte d'aplicació, i sense que en cap cas puga deduir-se l'existència d'una relació laboral entre l'Administració General de l'Estat i el personal adscrit a la gestió dels projectes, bé siga mitjançant contractes per obra o servei determinat o a través de qualsevol modalitat legal d'incorporació de personal de duració determinada, a la qual pogueren acollir-se les comunitats autònomes i entitats locals, ajustant-se als límits que a cada moment puguen establir-se en les corresponents lleis de pressupostos generals de l'Estat i altra normativa que regule el personal al servei del sector públic, sense que això implique cap compromís quant a la seua posterior incorporació a aquest organisme o entitat. En el cas d'organismes i entitats del sector públic s'haurà de respectar la normativa en matèria retributiva que els siga aplicable.  
  
b) Costos de mobilitat. Despeses de viatge, locomoció, dietes, allotjament i manutenció, assegurances o visats, associats al projecte sempre que siguen necessaris per a assegurar la seua execució.  
c) Costos d'assessoria tècnica per al disseny del projecte.  
d) Altres costos derivats de treballs d'assessorament, realització d'estudis, difusió i publicitat.  
e) Costos específics relacionats amb el grup de destinataris de l'itinerari objecte de la subvenció, que siguen estrictament necessaris per al desenvolupament d'aquest itinerari o la seua avaluació.  
f) Despeses d'arrendament de béns immobles i mobles per a la realització de les activitats del projecte, sempre que hi haja una relació clara i directa entre aquest lloguer i els objectius del projecte, i se'n motive degudament la necessitat. L'immoble haurà d'utilitzar-se exclusivament per a l'execució del projecte.  
Els equips que s'utilitzen han de complir els requisits relacionats amb el consum energètic i eficiència de materials establits d'acord amb la Directiva 2009/125/CE, del Parlament Europeu i del Consell, de 21 d'octubre de 2009, per la qual s'instaura un marc per a l'establiment de requisits de disseny ecològic aplicables als productes relacionats amb l'energia, per a servidors i emmagatzematge de dades, o computadores i servidors de computadores o pantalles electròniques. Per a la instal·lació de les infraestructures IT, se seguirà la versió més recent del codi de conducta europeu sobre eficiència energètica de centres de dades, o en el document CEN-CENELEC CLC TR50600-99-1 «Instal·lacions i infraestructures de centres de dades - Part 99-1: Pràctiques recomanades per a la gestió energètica».  
Els equips no contindran les substàncies restringides enumerades en l'annex II de la Directiva 2011/65/UE del Parlament Europeu i del Consell, de 8 de juny de 2011, sobre restriccions a la utilització de determinades substàncies perilloses en aparells elèctrics i electrònics, excepte quan els valors de concentració en pes en materials homogenis no superen els enumerats en aquest annex. Al final de la seua vida útil, l'equip se sotmetrà a una preparació per a operacions de reutilització, recuperació o reciclatge, o un tractament adequat, inclosa l'eliminació de tots els fluids i un tractament selectiu d'acord amb l'annex VII de la Directiva 2012/19/UE del Parlament Europeu i del Consell, de 4 de juliol de 2012, sobre residus d'aparells elèctrics i electrònics (RAEE).  
  
II. Podran imputar-se a les actuacions subvencionades costos indirectes segons el que s'estableix en l'article 31.9 de la Llei 38/2003, de 17 de novembre, l'article 83.3 del seu reglament de desplegament, aprovat per Reial decret 887/2006, de 21 de juliol i Reglament (UE) número 2021/241 del Parlament Europeu i del Consell, de 12 de febrer de 2021, pel qual s'estableix el Mecanisme de Recuperació i Resiliència.  
  
III. Altres costos no contemplats en els anteriors apartats que de manera indubtable responguen a la naturalesa de l'activitat subvencionada, resulten estrictament necessaris i es realitzen en el termini d'execució de l'activitat, sempre que aquests despeses siguen indispensables per a la realització del projecte i corresponguen al període d'execució d'aquest.  
3. S'aplicarà el que estableix el Reglament (UE) 2021/241 del Parlament Europeu i del Consell, de 12 de febrer de 2021, pel qual s'estableix el Mecanisme de Recuperació i Resiliència, respecte a l'elegibilitat de les despeses corresponents a l'Impost sobre el Valor Afegit (IVA) de qualssevol de les actuacions relacionades en l'apartat anterior. No obstant això, l'Impost sobre el Valor Afegit serà despesa subvencionable, sempre que no siga recuperable conforme a la legislació aplicable.  
  
4. Seran finançables les actuacions vinculades a les activitats subvencionades que siguen desenvolupades a partir de la data de publicació del present decret fins al 30 de juny de 2023 per a l'execució de l'itinerari objecte de la subvenció i fins al 15 de desembre de 2023 per a la seua avaluació, sempre que complisquen els requisits establits en el Reglament (UE) 2021/241 del Parlament Europeu i del Consell, de 12 de febrer de 2021, pel qual s'estableix el Mecanisme de Recuperació i Resiliència.  
  
Article 12. Condicions perquè els pagaments siguen subvencionables  
Perquè les despeses siguen elegibles i conseqüentment es puguen imputar al pressupost, hauran de complir els requisits següents:  
1) Estar relacionades de manera indubtable amb l'activitat desenvolupada, ser necessàries per al desenvolupament de les actuacions seleccionades i correspondre's amb els continguts dels projectes objecte de subvenció, i no seran admissibles despeses d'actuacions que no estiguen específicament previstes en la descripció d'aquestes. D'acord amb el que es preveu en l'article 31.2 de la Llei 38/2003, de 17 de novembre, es considerarà despesa realitzada, amb caràcter general, la que ha sigut efectivament pagada amb anterioritat a la finalització del període de justificació.  
2) Ajustar-se a la normativa local, autonòmica, nacional i comunitària aplicables.  
3) Ser reals i abonades amb càrrec i per al desenvolupament de l'operació aprovada en les línies d'actuació per a les quals s'hagen concedit les ajudes.  
4) Hi haja constància documental sobre la seua realització mitjançant factura o document comptable de valor probatori equivalent, en format electrònic, i que s'hagen fet efectives en el període d'execució establit. No es considerarà despesa subvencionable l'IVA o qualsevol altre impost indirecte, quan siga susceptible de recuperació o compensació per l'entitat beneficiària.  
5) El caràcter subvencionable de la despesa es determinarà d'acord amb el que s'estableix en el capítol III (art. 65 i següents) del Reglament (UE) número 1303/2013. En allò no previst, d'acord amb el que estableix l'article 65.1, la subvencionalitat de la despesa es determinarà sobre la base de normes nacionals de desenvolupament.  
  
Article 13. Termini i forma de justificació  
1. Les entitats beneficiàries podran justificar l'aplicació de la subvenció percebuda fins al 15 de febrer de 2024.  
2. La justificació es presentarà de manera telemàtica d'acord amb el model establit en la seu electrònica de la Generalitat Valenciana a través de l'adreça d'internet https://www.gva.es/es/inicio/procedimientos'id\_proc=19123&version=amp  
3. Les despeses s'hauran d'acreditar mitjançant factures i altres documents de valor probatori equivalent, amb validesa en el tràfic juridicomercantil o eficàcia administrativa, que hauran de ser aportats en format electrònic.  
4. Dins del termini establit en el punt 1, s'haurà de presentar una memòria d'actuació justificativa del compliment de les condicions imposades i una memòria econòmica, segons es defineix en l'article 72 del Reglament de la Llei 38/2003, de 17 de novembre, tenint en compte les singularitats establides en l'article 63 del Reial Decret llei 36/2020, de 30 de desembre, que contindrà la documentació següent:  
  
a) Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.  
b) Una relació classificada de les despeses de l'activitat, amb identificació del creditor i del document, el seu import, la data d'emissió i, si escau, la data de pagament.  
c) Les factures o documents de valor probatori equivalent en el tràfic juridicomercantil o amb eficàcia administrativa incorporats en la relació a què es fa referència en el paràgraf anterior i, si escau, la documentació acreditativa del pagament, en format electrònic.   
5. Les entitats beneficiàries de les subvencions podran optar, si escau, per realitzar la justificació a través del compte justificatiu, amb aportació d'informe d'auditoria de l'article 74 del Reglament de la Llei 38/2003, de 17 de novembre. En aquest cas, l'entitat o organització beneficiària no està obligada a aportar justificants de despesa en la rendició del compte, sense perjudici de les actuacions de comprovació i control que puguen realitzar la Intervenció General de la Generalitat i el Tribunal de Comptes en l'exercici de les seues competències.  
La verificació a realitzar per l'auditoria de comptes, en tot cas, tindrà l'abast següent:  
a) El compliment per part de les beneficiàries de les seues obligacions en la gestió i aplicació de la subvenció.  
b) La justificació adequada i correcta de la subvenció per part de les beneficiàries, ateses les instruccions dictades per la direcció general competent en matèria d'acció comunitària per a la justificació.  
  
c) La realitat i la regularitat de les operacions que, d'acord amb la justificació presentada per les beneficiàries, han sigut finançades amb la subvenció.  
d) El finançament adequat i correcte de les activitats subvencionades, en els termes establits en l'apartat 3 de l'article 19 de la Llei 38/2003, de 17 de novembre.  
e) La documentació acreditativa de les despeses efectuades amb càrrec a la subvenció es presentarà per cadascun dels projectes subvencionats.  
6. Així mateix, les entitats beneficiàries de la subvenció hauran de presentar:  
a) Un certificat emés pel titular de l'òrgan que ha percebut la subvenció, pel qual s'acredite la realització de l'activitat i el compliment de la finalitat de la subvenció.  
b) Document acreditatiu sobre les mesures de difusió adoptades perquè se'n prenga coneixement del finançament per l'Estat en el marc del Pla de recuperació, transformació i resiliència de les actuacions objecte de la subvenció.  
c) Documents de declaracions responsables els models de les quals siguen aprovats per les autoritats competents, d'acord amb la normativa nacional i europea, per complir les obligacions exigibles en el marc del Pla de recuperació, transformació i resiliència, especialment, atenent les disposicions normatives sobre el sistema de gestió i d'informació establides en l'Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència, i l'Ordre HFP/1031/2021, de 29 de setembre, per la qual s'estableixen el procediment i format de la informació a proporcionar per les entitats del sector públic estatal, autonòmic i local per al seguiment del compliment de fites i objectius, i d'execució pressupostària i comptable de les mesures dels components del Pla de recuperació, transformació i resiliència.  
  
7. Les entitats beneficiàries hauran de presentar qualssevol altres informes o documents justificatius que d'acord amb la normativa europea o nacional resulten exigibles en el marc del Pla de recuperació, transformació i resiliència, així com el subministrament d'informació que siga sol·licitada per complir el sistema de gestió i seguiment adequat del pla, i informar del que calga per a alimentar aquest sistema i les aplicacions informàtiques que la normativa nacional o europea preveja per a la gestió, seguiment i control del finançament i els objectius.  
  
8. La direcció general competent en matèria d'inclusió social comprovarà la documentació aportada i podrà obtindre l'aportació addicional d'altres documents o dades aclaridores que considere necessaris per a poder procedir a la corresponent liquidació respecte a les quantitats transferides a compte i a la instrucció, si calguera, del corresponent procediment de reintegrament dels imports no utilitzats.  
  
9. Si vençut el termini de justificació, l'entitat no haguera presentat els corresponents documents, se li requerirà perquè en el termini improrrogable de quinze dies els aporte, i se li comunicarà que la falta de presentació de la justificació en aquest termini portarà amb si l'exigència del reintegrament i altres responsabilitats establides en la Llei 38/2003, de 17 de novembre, d'acord amb el que s'estableix en l'article 70 del Reglament de la Llei general de subvencions. La presentació de la justificació en el termini addicional establit en aquest apartat no eximirà el beneficiari de les sancions que, d'acord amb la Llei general de subvencions, corresponguen.  
  
Article 14. Presentació de sol·licituds i documentació  
1. Sol·licitud: El termini per a la presentació de les sol·licituds serà de set dies hàbils a comptar des de l'endemà de la publicació d'aquest decret en el Diari Oficial de la Generalitat Valenciana. L'incompliment d'aquest termini determinarà automàticament l'exclusió de la convocatòria.  
La presentació de la sol·licitud de subvenció comportarà l'autorització del sol·licitant perquè l'òrgan concedent obtinga de manera directa l'acreditació de les circumstàncies previstes en l'article 13.2.e de la Llei 38/2003, de 17 de novembre, segons es desenvolupen en els articles 18 i 19 del Reglament de l'esmentada llei, aprovat pel Reial decret 887/2006, de 21 de juliol, a través de certificats telemàtics, i en aquest cas el sol·licitant no haurà d'aportar el corresponent certificat. No obstant això, el sol·licitant podrà denegar-ne expressament el consentiment, i en aquest cas haurà d'aportar el certificat en els termes previstos en l'article 22 de l'esmentat Reglament.  
Els requisits necessaris per a participar en la convocatòria hauran de complir-se en la data de finalització del termini de presentació de sol·licituds.  
Les sol·licituds de subvenció es presentaran exclusivament per via telemàtica, mitjançant la signatura electrònica avançada pròpia de l'entitat sol·licitant o de la persona que la represente. La sol·licitud telemàtica estarà accessible en la seu electrònica de la Generalitat https://sede.gva.es.  
Les sol·licituds que es presenten en qualsevol altre model, o per un altre procediment, no seran admeses.  
Cada entitat només podrà presentar una única sol·licitud, que contindrà un màxim de dos projectes.  
Les sol·licituds de subvencions regulades en aquesta resolució hauran d'estar degudament formalitzades i signades. El nom de l'entitat haurà de coincidir amb el que figure en el CIF.  
2. Documentació.  
A la sol·licitud s'adjuntaran necessàriament els documents que a continuació s'indiquen:  
1) Formulari de sol·licitud de subvenció a entitats del tercer sector per a la realització de projectes innovadors per a la inclusió social en el marc del pla de recuperació, transformació i resiliència (annex III).  
  
2) Còpia de la targeta del CIF de l'entitat sol·licitant.  
3) Còpia dels estatuts vigents de l'entitat: en relació amb la presentació dels estatuts, en el cas de no presentar-se, i de conformitat amb el que s'estableix en l'article 28.3 de la Llei 39/2015, d'1 d'octubre, del procediment administratiu comú de les administracions públiques, s'haurà d'indicar en quin moment i davant quin òrgan administratiu es van presentar els esmentats documents.  
4) Declaració responsable de no concórrer en l'entitat sol·licitant les circumstàncies assenyalades en l'article 13 de la Llei 38/2003, de 17 de novembre (annex V).  
5) Així mateix, les sol·licitants podran autoritzar la consulta de les seues dades d'identitat i residència mitjançant el sistema de verificació i consulta de dades d'identitat i residència, de conformitat amb el que es disposa en el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. Els qui no atorguen aquesta autorització hauran d'aportar còpia compulsada del DNI de la persona que tinga la representació legal de l'entitat.  
6) Formulari de declaració responsable del compliment del principi de no causar un perjudici significatiu al medi ambient, en el sentit establit en l'apartat 6) de l'article 2 del Reglament (UE) 2021/241, del Parlament Europeu i del Consell, de 12 de febrer de 2021, pel qual s'estableix el Mecanisme de Recuperació i Resiliència (annex VI).  
  
7) Formulari de declaració d'absència de conflicte d'interessos (annex VII).  
8) Formulari de declaració de cessió i tractament de dades en relació amb l'execució d'actuacions del Pla de recuperació, transformació i resiliència (annex VIII).  
9) Declaració de compromís a concedir els accessos i drets necessaris per a garantir l'exercici de competències de les institucions nacionals i comunitàries (annex IX).  
10) Formulari de declaració de compromís en relació amb l'execució d'actuacions del Pla de recuperació, transformació i resiliència (annex X).  
11) Quan siga procedent, poder suficient en dret per a actuar en nom i representació de l'entitat.  
3. Esmena i millora de les sol·licituds.  
Quan la sol·licitud no reunisca els requisits exigits, o no s'adjunte la documentació que d'acord amb aquest decret resulte exigible, es requerirà la persona interessada perquè en el termini de 10 dies esmene la falta o acompanye els documents preceptius, amb indicació que, si no ho fa així, es considerarà que ha desistit de la seua petició, després de la resolució prèvia, que haurà de ser dictada en els termes previstos en la legislació de procediment administratiu comú.  
  
Article 15. Resolució de concessió  
1. S'autoritza la persona titular de la direcció general competent en matèria d'inclusió social la resolució de les sol·licituds que es presenten a l'empara del que es disposa en aquest decret.  
2. El termini màxim per a resoldre i publicar la resolució serà de tres mesos, a comptar des de l'endemà de la publicació d'aquest decret en el Diari Oficial de la Generalitat Valenciana. Transcorregut el termini màxim per a resoldre sense que s'haja dictat una resolució expressa, les sol·licituds hauran d'entendre's desestimades per silenci administratiu. Tot això, sense perjudici que subsistisca l'obligació legal de l'Administració de resoldre expressament sobre la petició formulada.  
3. La resolució per la qual es concedisquen o deneguen les subvencions es notificarà telemàticament d'acord amb el que s'estableix la Llei 39/2015, d'1 d'octubre, del procediment administratiu comú de les administracions públiques.  
4. La resolució serà motivada i contindrà una descripció del projecte o projectes subvencionats.  
5. La resolució de concessió esgota la via administrativa i contra aquesta es podrà interposar un recurs potestatiu de reposició, en el termini d'un mes a comptar des de l'endemà de la seua notificació, o bé directament un recurs contenciós administratiu, en el termini de dos mesos a comptar des de l'endemà de la seua notificació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Article 16. Modificació  
Una vegada dictada la resolució de concessió, la persona beneficiària podrà sol·licitar, de manera motivada i amb caràcter excepcional, la modificació d'aquesta. La sol·licitud de modificació haurà de fonamentar-se en circumstàncies sobrevingudes després de la resolució i durant el termini d'execució de l'activitat subvencionada per a cada persona beneficiària, i formalitzar-se amb caràcter immediat al seu esdeveniment i, en tot cas, abans dels tres mesos anteriors a la finalització del termini d'execució del projecte.  
  
Article 17. Reintegrament i minoració de la subvenció  
1. Serà procedent el reintegrament de les quantitats percebudes i, si escau, dels interessos meritats per la subvenció, així com l'exigència de l'interés de demora corresponent, des del moment del pagament de la subvenció fins a la data en què s'acorde la procedència del reintegrament, en els supòsits recollits en els articles 36 i 37 de la Llei 38/2003, de 17 de novembre, per incompliment de les obligacions i els requisits que s'estableixen en aquest decret, en la corresponent resolució de concessió, així com en els supòsits de causes de reintegrament que estableix l'article 172 de la Llei 1/2015, de 6 de febrer.  
Donarà lloc, així mateix, a l'obligació de reintegrar els fons percebuts d'acord amb el que es preveu en l'article 7, regla setena, de la Llei 11/2020, de 30 de desembre, de pressupostos generals de l'Estat per a l'any 2021, i en l'article 37.4 del Reial Decret llei 36/2020, de 30 de desembre, l'incompliment dels principis i obligacions, fites, objectius, calendari o qualsevol altre aspecte relacionat amb la normativa del Pla de recuperació, transformació i resiliència, i amb el que s'estableix en el Reglament (UE) 2021/241, del Parlament Europeu i del Consell, de 12 de febrer de 2021, així com en la resta de normativa de la Unió Europea que hi siga aplicable, en particular, l'incompliment del principi de no causar perjudici significatiu (principi Do no significant harm'DNSH).  
  
2. L'incompliment de les obligacions sobre aportació de la documentació exigida per la normativa nacional i europea en el marc del Pla de recuperació, transformació i resiliència i del marc del Mecanisme de Recuperació i Resiliència, serà causa de reintegrament.  
3. En el supòsit d'incompliment parcial, la fixació de la quantitat que haja de ser reintegrada es determinarà en aplicació del principi de proporcionalitat, i tenint en compte el fet que l'esmentat incompliment s'aproxime significativament al compliment total i siga acreditada per les entitats beneficiàries una actuació inequívocament tendent a la satisfacció dels seus compromisos.  
4. Totes i cadascuna de les entitats beneficiàries de la subvenció respondran de manera solidària dels reintegraments motivats per qualsevol dels supòsits assenyalats en l'apartat 1. A aquest efecte, la responsabilitat solidària únicament arriba, respecte de cada subvenció, a l'entitat beneficiària principal d'aquesta a les entitats associades d'aquella.  
  
5. El procediment per al reintegrament es regirà pel que es disposa en els articles 41 a 43 de la Llei 38/2003, de 17 de novembre, en el capítol II del títol III del Reglament de la Llei 38/2003, de 17 de novembre, i en l'article 172 de la Llei 1/2015, de 6 de febrer.  
6. L'òrgan competent per a exigir el reintegrament de la subvenció concedida serà el concedent de la subvenció, de conformitat amb el que s'estableix en l'article 41 de la Llei 38/2003, de 17 de novembre.  
Article 18. Control  
De conformitat amb el que es preveu en els articles 169 i 170 de la Llei 1/2015, de 6 de febrer, durant el procediment de concessió i justificació de subvencions s'adoptaran les mesures necessàries a fi de comprovar i verificar l'efectiva realització de les activitats subvencionades, el compliment de la finalitat o les finalitats que motiven la concessió i l'adequada acreditació de la destinació donada a les quantitats atorgades.  
El tipus de control a realitzar serà administratiu, basat en la documentació aportada per cada entitat juntament amb la seua sol·licitud i, posteriorment, com a justificació de la subvenció que li haja sigut atorgada. Amb aquesta finalitat, se supervisarà tota la documentació exigida i es requerirà, si escau, l'aportació dels documents complementaris que resulten necessaris per a comprovar, verificar i aclarir tots els punts que així ho exigisquen.  
En tot cas, les subvencions estaran sotmeses, així mateix, al seguiment, control i avaluació que s'establisca per al Pla de recuperació, transformació i resiliència, així com a les obligacions específiques relatives a la informació i publicitat, control, verificació, seguiment, avaluació i altres obligacions imposades per la normativa interna i de la Unió Europea que per al Mecanisme de Recuperació i Resiliència de la UE s'establisquen i l'aplicació del qual siga de compliment obligat, incloent-hi el del principi de no causar un perjudici significatiu al medi ambient (principi Do not significant harm'DNSH).  
  
En particular, les administracions concedents hauran d'obtindre, als efecte d'auditoria i control de l'ús de fons en relació amb l'execució del projecte d'inversió en el marc del Pla de recuperació i resiliència, en format electrònic, les categories harmonitzades de dades, de conformitat amb el que s'ha especificat en l'article 22.2 d) del Reglament (UE) 2021/241, del Parlament Europeu i del Consell, de 12 de febrer de 2021.  
  
  
Article 19. Subcontractació  
No es permet la subcontractació en virtut del que es disposa en l'article 29.1 de la Llei 38/2003, de 17 de novembre, entenent que un beneficiari subcontracta quan concerta amb tercers l'execució total o parcial de l'activitat que constitueix l'objecte de la subvenció. Queda fora d'aquest concepte la contractació d'aquelles despeses en què haja d'incórrer el beneficiari per a la realització per si mateix de l'activitat subvencionada.  
  
Article 20. Compliment de fites i objectius  
1. Les ajudes regulades en aquest decret s'emmarquen en la inversió C23.I7 del Pla de recuperació, transformació i resiliència d'Espanya: Foment del creixement inclusiu mitjançant la vinculació de les polítiques d'inclusió social a l'ingrés mínim vital, dins del component 23, Noves polítiques públiques per a un mercat de treball dinàmic, resilient i inclusiu, amb l'objectiu de millorar la taxa d'accés a l'IMV i incrementar l'efectivitat de l'IMV a través de polítiques d'inclusió. Les ajudes contribuiran al compliment, execució i realització de l'objectiu i les fites en el Pla de recuperació, transformació i resiliència.  
  
2. La responsabilitat de la gestió, control i compliment de les fites i els objectius de la subvenció correspon al Ministeri d'Inclusió, Seguretat Social i Migracions, sense que puga delegar-se aquesta en altres entitats.  
  
Article 21. Compromís de no causar perjudici significatiu al medi ambient  
1. Les entitats beneficiàries de les subvencions hauran de garantir el ple compliment del principi de no causar perjudici significatiu (principi Do not significant harm'DNSH) i l'etiquetatge climàtic i digital, d'acord amb el que es preveu en el Pla de recuperació, transformació i resiliència, en la Decisió d'execució del Consell relativa a l'aprovació de l'avaluació del Pla de recuperació i resiliència d'Espanya (Council Implementing Decision'CID), i en el Reglament (UE) 2021/241, del Parlament Europeu i del Consell, de 12 de febrer de 2021, i la seua normativa de desenvolupament, en l'execució del projecte i de manera individual per a cada actuació.  
  
2. Les sol·licituds hauran d'acompanyar-se d'una declaració responsable d'adequació al principi de no causar perjudici significatiu (principi Do not significant harm'DNSH), en el sentit establit en l'apartat 6) de l'article 2 del Reglament (UE) 2021/241, del Parlament Europeu i del Consell, de 12 de febrer de 2021.  
3. Les declaracions responsables del principi de no causar un perjudici significatiu (principi Do no significant harm'DNSH) que es realitzen han d'atendre obligatòriament la Comunicació de la Comissió Europea (2021/C 58/01), Guia tècnica sobre l'aplicació del principi de no causar un perjudici significatiu (principi Do not significant harm'DNSH) en virtut del Reglament relatiu al Mecanisme de Recuperació i Resiliència.  
4. En tot cas, les entitats beneficiàries preveuran mecanismes de verificació del compliment del principi de no causar perjudici significatiu (principi Do not significant harm'DNSH) i mesures correctores per a assegurar-ne la implementació, de la qual cosa deixaran constància en la memòria justificativa de la subvenció.  
  
Article 22. Transparència, subministrament d'informació i dades obertes  
En compliment de la Llei 19/2013, de 9 de desembre, de transparència, accés a la informació pública i bon govern; la Llei 1/2022, de 13 d'abril, de transparència i bon govern de la Comunitat Valenciana, i l'article 18 de la Llei 38/2003, de 17 de novembre, els subjectes beneficiaris de la subvenció hauran de complir les obligacions de transparència següents:  
1. Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 per cent del total dels seus ingressos anuals, sempre que arriben com a mínim a la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6, i l'econòmica i pressupostària de l'article 8 d'aquesta llei. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència entitats privades, de GVA Oberta.  
Aquesta informació s'haurà de publicar a partir de l'any següent a aquell en què s'hagen superat els llindars establits, i haurà de mantindre's publicada durant almenys quatre anys naturals.  
2. Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de fer la publicitat adequada del caràcter públic del finançament de programes, activitats, inversions o actuacions de qualsevol tipus que siguen objecte de subvenció, i incloure-hi el logotip de la Generalitat Valenciana, en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
3. Les entitats o persones beneficiàries de subvencions estan obligades a subministrar a l'entitat concedent, després del requeriment previ, tota la informació que siga necessària per al compliment de les obligacions previstes en la Llei de transparència que aquesta requerisca, en el termini de 15 dies hàbils des del requeriment. Una vegada transcorregut el termini conferit en el requeriment sense que aquest haguera sigut atés, l'òrgan que ha realitzat el requeriment podrà acordar, amb l'advertiment i l'audiència previs a l'interessat, la imposició de multes coercitives en els termes previstos en l'article 5 de la Llei 1/2022.  
4. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
  
Article 23. Protecció de dades  
1. La gestió de les ajudes que estableix aquest decret i la presentació de la corresponent sol·licitud comporta el tractament de dades de caràcter personal en el marc del que es disposa en el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia de drets digitals.  
2. De conformitat amb el Reglament general de protecció de dades, les dades de caràcter personal proporcionades per a la tramitació de la sol·licitud d'inscripció seran tractades per la Vicepresidència i Conselleria d'Igualtat i Polítiques Inclusives, amb domicili al c/ Democràcia, núm. 77, Ciutat Administrativa 9 d'octubre, torre 3, 46584 València.   
  
3. Amb base jurídica en el compliment de les obligacions legals derivades de la normativa prevista en la present convocatòria, tal com la Llei 38/2003, de 17 de novembre, i la Llei 1/2015, de 6 de febrer, així com, si escau, normes reguladores del tràmit sol·licitat per la persona interessada, i en compliment d'una missió realitzada en interés públic o en l'exercici de poders públics conferits a la Vicepresidència i Conselleria d'Igualtat i Polítiques Inclusives, les dades personals seran tractades amb la finalitat de dur a terme la gestió, resolució i, si escau, atorgament de l'ajuda sol·licitada:  
- Registre de tractament.  
- Drets: les persones interessades poden exercitar els seus drets d'accés, rectificació, supressió, oposició, limitació al tractament, portabilitat i a no ser objecte d'una decisió basada únicament en el tractament automatitzat. L'exercici dels drets podrà dur-se a terme a través de qualsevol de les vies següents: a través del tràmit electrònic segons s'indica en la Guia del procediment establit a aquest efecte o presencialment en les oficines administratives o enviant la sol·licitud a la Vicepresidència i Conselleria d'Igualtat i Polítiques Inclusives, amb domicili al c/ Democràcia, núm. 77, Ciutat Administrativa 9 d'octubre, torre 3, 46109 València.  
- Altres drets: la persona interessada, a més, pot presentar una reclamació a Espanya davant l'Agència Espanyola de Protecció de Dades (www.agpd.es) i sol·licitar informació i tutela sobre l'exercici dels seus drets. Amb caràcter previ a aquesta reclamació, pot dirigir-se al nostre delegat de protecció de dades, al passeig de l'Albereda, 16, 46011 València, adreça electrònica: pmb@qbz.xf.  
  
Article 24. Política de la competència de la Unió Europea  
Les ajudes regulades en aquest decret estan exemptes de comunicació a la Comissió Europea perquè no és aplicable l'article 107.1 del Tractat de Funcionament de la Unió Europea, atés que les ajudes van dirigides a activitats no econòmiques, com són la realització de projectes innovadors d'itineraris per a la inclusió social per a col·lectius específics per a la seua posterior avaluació, i que la realització d'aquests projectes no suposa un benefici directe per a les entitats beneficiàries, ja que la finalitat de l'ajuda és la de generar coneixements de la política d'inclusió; és per això que les ajudes recollides en aquest decret no suposen un avantatge econòmic i no falsegen ni poden falsejar la competència, ni els intercanvis comercials entre els estats membres.  
  
  
Article 25. Compatibilitat amb altres subvencions  
Aquests subvencions seran incompatibles amb altres subvencions, ajudes, ingressos o recursos que, si escau, puga rebre l'entitat beneficiària per a la mateixa finalitat, procedents de qualssevol administracions o ens públics, nacionals, de la Unió Europea o d'organismes internacionals.  
  
Article 26. Publicitat i difusió   
1. Les entitats beneficiàries de les subvencions han de complir les obligacions d'informació i publicitat que les autoritats competents establisquen relatives al finançament del Mecanisme de Recuperació i Resiliència. En particular, per al compliment adequat del que es preveu en l'article 10 de l'Acord de finançament, les entitats beneficiàries d'aquestes subvencions estan obligades a fer menció en la seua publicitat de l'origen d'aquest finançament, i vetlar per donar-li visibilitat, inclòs, quan siga procedent, mitjançant l'emblema de la Unió i una declaració de finançament adequat que indique «finançat per la Unió Europea-Next Generation EU», al costat del logo del PRTR. Aquesta visibilitat es farà en particular quan promoguen les accions i els seus resultats, facilitant informació coherent, efectiva i proporcionada dirigida a múltiples destinataris, inclosos els mitjans de comunicació i el públic.  
2. Als efectes d'auditoria i control i d'acord amb el que s'estableix en l'article 22 del Reglament (UE) 2021/241, del Parlament Europeu i del Consell, de 12 de febrer de 2021, les dades dels perceptors finals d'aquestes ajudes seran públiques.  
  
Article 27. Règim sancionador  
El règim sancionador l'aplicarà la comissió d'infraccions administratives prevista en la normativa bàsica estatal als qui en siguen responsables i es regirà pel que es disposa en el capítol IV del títol X de la Llei 1/2015, de 6 de febrer.  
  
  
Article 28. Eficàcia  
L'eficàcia d'aquest acte quedarà supeditada a la seua publicació.  
Contra aquest decret, que posa fi a la via administrativa, podrà interposar-se un recurs potestatiu de reposició en el termini d'un mes comptat des de l'endemà de la seua publicació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, un recurs contenciós administratiu en el termini de dos mesos a comptar des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que es disposa en l'article 10.1.a i en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se'n qualsevol altre que es considere oportú.  
  
València, 5 d'agost de 2022  
  
El president de la Generalitat  
XIMO PUIG i FERRER  
  
La vicepresidenta i consellera d'Igualtat i Polítiques Inclusives  
AITANA MAS MAS  
  
  
ANNEX I   
Entitats participants  
  
ENTITAT NRE.   
PROJECTES QUANTIES MÁXIMES  
ACCEM 1 221.935,51 -  
APG ARAKERANDO 1 221.935,51 -  
ASOCIACIÓN ALANNA 2 443.871,01 -  
ASSOCIACIÓ ÀMBIT 1 221.935,51 -  
ASOCIACIÓN CON VALORES 1 221.935,51 -  
ASOCIACIÓN PROMINUSVALIDOS PSÍQUICOS DE LA SAFOR 1 221.935,51 -  
ASIEM SALUD MENTAL 1 221.935,50 -  
ASPRONA 1 221.935,50 -  
CÁRITAS DIOCESANA ORIHUELA-ALICANTE 2 443.871,01 -  
CÁRITAS INTERPARROQUIAL GANDIA 1 221.935,50 -  
DOMUS PACIS CASAL DE LA PAU 1 221.935,50 -  
CASDA. ASOCIACIÓN CIUDADANA CONTRA EL SIDA CASTELLÓ 1 221.935,50 -  
COMITÉ CIUDADANO ANTISIDA DE LA COMUNITAT VALENCIANA 1 221.935,50 -  
COMISIÓN ESPAÑOLA DE AYUDA AL REFUGIADO- CEAR 2 443.871,01 -  
CRUZ ROJA 2 443.871,01 -  
FEDERACIÓN AUTONÓMICA DE ASOCIACIONES GITANAS CV FAGA 1 221.935,50 -  
ADIEM SENTIT FUNDACIÓN DE LA COMUNITAT VALENCIANA 1 221.935,50 -  
FUNDACIÓN APIP-ACAM 1 221.935,50 -  
FUNDACIÓN ADSIS 1 221.935,50 -  
FUNCACIÓN CEPAIM, ACCIÓN INTEGRAL CON MIGRANTES 2 443.871,01 -  
FUNDACIÓN SALUD Y COMUNIDAD 2 443.871,01 -  
FUNDACIÓN DE LA COMUNITAT VALENCIANA JUAN IGNACIO MUÑOZ BASTIDE 1 221.935,50 -  
FUNDACIÓ NOVA FEINA DE LA COMUNITAT VALENCIANA 1 221.935,50 -  
FUNDACIÓN SECRETARIANO GITANO CV 2 443.871,01 -  
FUNDACIÓN ELCHE ACOGE 1 221.935,50 -  
FUNDACIÓN AMIGÓ 1 221.935,50 -  
FEDERACIÓN VALENCIANA DE PERSONAS CON DISCAPACIDAD INTELECTUAL (FEVADIS) 1 221.935,50 -  
FUNDACIÓN INICIATIVAS SOLIDARIA ÁNGEL TOMÁS 2 443.871,01 -  
NOVATERRA 1 221.935,50 -  
OBRA SOCIAL SANTA LUISA DE MARILLAC 2 443.871,01 -  
RADIO ECCA FUNDACIÓN CANARIA 2 443.871,01 -  
VEGA BAJA ACOGE 1 221.935,50 -  
TOTAL 9.321.291,15 -  
  
  
  
ANNEX II  
Contingut, metodologia i especificacions  
  
Indicadors de resultat i execució  
  
CONTINGUT  
Realització d'un projecte pilot innovador per al desenvolupament d'itineraris d'inclusió social i la seua avaluació, amb la finalitat de contribuir a la promoció d'igualtat, la inclusió social i la lluita contra la pobresa en les seues diferents formes.  
L'objectiu general és avaluar la metodologia d'intervenció en els itineraris d'inclusió sociolaboral per a presentar els seus resultats de bones pràctiques, contribuint a la generació de coneixement de política d'inclusió, de tal manera que, vistos els resultats obtinguts, la Secretaria d'Objectius i Polítiques d'Inclusió i Previsió Social puga adoptar les polítiques d'inclusió necessàries per a millorar la taxa d'accés a l'IMV i/o RVI i incremente la seua efectivitat.  
Els objectius específics són: diagnosticar la situació de partida dels grups de control i tractament, dissenyar la metodologia d'intervenció en itineraris, formar, en la metodologia d'intervenció, els i les professionals que intervindran, implementar la metodologia d'intervenció d'itineraris, avaluar els resultats dels itineraris, transmetre les bones pràctiques.  
  
  
METODOLOGIA  
Es diferencien dos nivells metodològics per al desenvolupament del projecte; d'una banda, la metodologia de gestió de l'itinerari i d'una altra, la metodologia d'intervenció de l'itinerari.  
L'entitat haurà d'aportar una metodologia pròpia d'intervenció en el grup de control. La DGACBI aportarà la metodologia a implementar en el grup de tractament. Per a això, els professionals que intervinguen en el grup de tractament seran formats per al desenvolupament d'aquesta metodologia.  
  
Metodologia de gestió  
1a fase: consisteix en l'anàlisi del context socioeconòmic i laboral i la realització del diagnòstic.  
2a fase: durant el desenvolupament del programa s'establiran reunions de seguiment entre les entitats participants: DG d'Acció Comunitària i Barris Inclusius, assessoria externa i entitats del tercer sector.  
  
3a fase: finalitzat el projecte, es procedirà a l'avaluació d'impacte els resultats, amb la finalitat de poder comunicar-los a la Secretaria General d'Objectius i Polítiques d'Inclusió i Previsió Social. Dels resultats s'informarà de les bones pràctiques.  
  
Metodologia d'intervenció  
El disseny metodològic per a aquest tipus d'experiments o projectes pilot estarà basat en el Randomized Control Trial (RCT), fent una assignació aleatòria de les persones del grup control o del grup tractament, per a extraure l'efecte net de la intervenció.  
Dins dels dissenys dels programes individuals, es realitzaran uns programes específics concrets a avaluar, en comparació amb altres programes en els quals no s'haja previst aquest disseny característic de la intervenció amb la finalitat de realitzar una comparativa entre ambdós.  
  
  
  
ESPECIFICACIONS  
  
Avaluació del projecte  
En la part metodològica, es formularan els indicadors i les hipòtesis de resultats esperats per a l'avaluació del projecte.  
Un dels aspectes que es vol potenciar és fer valdre la importància de la coordinació entre els serveis socials d'atenció primària i les entitats del tercer sector com a element de millora en el procés d'intervenció dels itineraris, plantejant una coordinació tècnica entre les entitats i l'Administració per al treball en xarxa, sota el principi d'unitat d'acció.  
  
Un altre aspecte que també es potenciarà és la reducció de la bretxa digital de les persones, on es formarà en habilitats bàsiques per al maneig d'eines informàtiques i el coneixement dels recursos i prestacions als quals es té dret i com accedir-hi.  
  
Indicadors d'execució/  
Els indicadors s'hauran d'ajustar a les instruccions que des de la Direcció General d'Acció Comunitària i Barris Inclusius es faciliten en funció dels itineraris realitzats i que seran homogenis tant al grup control com al grup tractament. Es dividiran en indicadors de procés i d'impacte.